Om Elisabeth – Elisabeth Sveum
Blogg
Vlog
Om Elisabeth
Meritter
Kontakt
Elisabeth Sveum
Født: 24.01.1989
Hjemsted: Gjøvik
Bor: Oslo
Høyde: 162 cm
Klubb: SK Rye
UCI Team 2018: Trek Topro
Idrett: Profesjonell terrengsyklist
Jobb: Mediegrafiker i Sveum design AS
Jeg liker tøffe utfordringer og som ikke gir meg så lett. Jeg elsker å konkurrere og være ute i skog og mark. Idrett og det å være i bevegelse har vært en stor del av livet mitt. Da jeg var 2 år gikk jeg mitt første klubbrenn på ski, som 7-åring begynte jeg med fotball. Da jeg var 13 år startet jeg opp med mer langrennstrening og konkurranser. Jeg trodde lenge det var langrenn jeg ville satse på, men som 15-åring inspirerte pappa meg til å prøve en terrengsykkel (vi har hatt mange interne konkurranser opp igjennom årene) …da var det gjort, jeg ble hektet på sykkel med en gang.
Det har etterhvert bare blitt mer og mer sykling, kombinert med ski om vinteren. Jeg har NM-gull som junior og senior på terrengsykkel og tre klasseseire i Birkebeinerrittet. I langrenn har jeg NM-bronse jr. stafett, flere topp 10 plasseringer i Norgescupen og vant min klasse i Birkebeinerrennet 2009. Etter hvert prøvde jeg meg også som triathlet. I vintertriathlon har jeg to VM-gull, EM-gull og sølv, VM-sølv jr., NM-gull duathlon og i 2008 vant jeg Birkebeinertrippelen totalt etter ski-sykkel-løp.
Etter mange år med satsning på idrett både sommer og vinter bestemte jeg meg for å satse på terrengsykling, primært terreng rundbane. I 2010 syklet jeg for første gang World Cup-ritt og tok 25. plass i elite og 4. plass i U23 klassen i mitt andre WC-ritt noensinne! Det gav skikkelig mersmak og i 2011 hadde jeg en veldig god sykkelsesong som U23-rytter hvor jeg tok min første WorldCup-seier, EM-bronse og 3. plass totalt i WorldCupen i terreng rundbane.
I 2012 var jeg førsteårs senior på sykkelsetet og det bød på tøff kamp i feltet. Det var hardt å sykler med de «store» jentene! Jeg tok topp 30. plasseringer i WorldCup, tok 32. plass i VM og 24. plass i EM som førsteårs senior i terreng rundbane. I tillegg tok jeg flere seire i NorgesCupen XCO.
I 2013 tok jeg VM-Sølv og EM-bronse i vintertriathlon. Sesongen startet veldig bra og i World Cup sprint tok jeg 9-11-14. plass. Jeg vant NorgesCup rundbane sammenlagt og det var herlig å ta hjem den gule trøya etter mange ritt igjennom sesongen. Avsluttet sesongen med etapperitt på Langkawi i Malaysia, der tok jeg en 6. plass sammenlagt.
Sesongens store høydepunkt i 2014 var VM på hjemmebane i Hafjell/Lillehammer. Der fikk jeg full klaff på VM-sprinten og tok en 7.plass. Jeg satset mot sprint denne sesongen så det var utrolig moro å lykkes i VM. I tillegg tok jeg NM-sølv og 4. plass i Bundesliga i Tyskland og en 14. plass i WorldCup i sprint.
I 2015 tok jeg NM-Gull i cyclocoss og gjorde mange gode ritt nasjonalt.
Sesongen 2016 ble en kjempeopptur! Jeg tok NM-Gull i terreng rundbane og 5. plass i EM-sprint. Mange gode ritt igjennom hele sesongen som resulterte i sammenlangtseier i NorgesCup maraton. Seier i Ultrabirken tok jeg også. På høsten debuterte jeg i EM med cyclocross. Utrolig hardt og tok en fin-fin 18. plass i EM CX-debuten. Tok et nytt NM-gull i cyclocross.
I 2017 gjorde jeg mange gode ritt i WorldCup. I mai åpnet jeg sesongen med 40. plass i Nove Mesto og 35. plass i Albstadt. Jeg tok også flere seire i NorgesCup rundbane på vårsesongen. Det ble et meget spennende NM rundbaneritt. Jeg var tittelforsvarer og Gunn Rita Dahle Flesjå var på start. Jeg hang på hjul lenge og i mål tok jeg NM-sølv, knappe 1,5 min bak Gunn Rita. Midtsommers vant jeg UCI World maraton series / NC-maraton Furusjøen rundt. På høstsesongen tok jeg hjem trøya sammenlagt i NorgesCup rundbane. En fantastisk sesong!
Gleder meg til fortsettelsen i 2018!
Jeg vil takke mine sponsorer for et godt sammarbeid!
Sykkelhilsen
fra Elisabeth 🙂
Copyright © 2017 Elisabeth Sveum
We use cookies to ensure that we give you the best experience on our website. If you continue to use this site we will assume that you are happy with it.Ok